open-index/open-wikipedia-markdown huggingface dataset:
Labadi

**Labadi**, a wɔsane frɛ no **La**, yɛ kuro a ɛwɔ La Dade Kotopon Munisipal Mansini mu wɔ Greater Accra Mantam wɔ Ghana. 

## Beaeɛ a ɛwɔ
Labadi wɔ Atlantik Po no mpoano . Efiri Labadi de rekɔ Kotoka Wiemhyɛn Gyinabea no yɛ kilomita 7.11 (akwansini 3.04).  Asuo Osu na ɛbɔ ho hyeɛ wɔ atɔeɛ fam,  ɛna  Asuo Teshie wɔ n'apueɛ fam.

## Amanyɔsɛm
Labadi wɔ Dade Kotopɔn abatoɔ mpasua so, a Rita Naa Odoley Sowah a ɔwɔ National Democratic Congress mu no na odi  mpasua no anim .    Ɔdii Vincent Sowah Odotei a ɔyɛ New Patriotic Party mmarahyɛ badwani no adeɛ   , na ɔno nso sii Nii Amasah Namoale a ɔwɔ National Democratic Congress no ananmu.

= Beaeɛ a menyaa mmoa firii =
Highlife

Highlife nnwom yɛ abibiman nnwom adada no mu baako a wɔnam Englesi aborɔfo amammerɛ so de baa baa Abibrem Atɔeɛ aman bi te sɛ Ghana, Nigeria, Sierra Leone, Liberia ne aman ahodoↄ no so 

## Highlife Abɔseɛ
Asɛmfua “Highlife” abɔseɛ firi  Ghana. Afe 1920 mu na ɛbaeɛ. Ansa na Ghanafoɔ rebɛfrɛ saa nnwom a ne su te saa no, the yɛwɔ nnwom bi te sɛ  adaha, konkoma, ashiko, gome, sikyi, osoode, ᴐdᴐnson, simpa ne deɛ ɛkeka ho . ɛyɛ  aborɔfo amammerɛ na wɔde bɛfraa Abibiman nnwontoɔ mu. Wɔakyerɛ asɛmfua “Highlife” mu wɔ akwan bebree so.  “Highlife” nnwom bi  te sɛ King Bruce, Kwadwo Donkoh, Joe Mensah ne Nana Ampadu deɛ a ne toɔ mu no wɔsan de osinto, sikyi ne gome di dwuma. Ɔkyerɛ a, saa “Highlife” yi su na wɔtae gyina so de ma nkyerɛmu fa asɛmfua “Highlife” ho. Adwenpɔ foforɔ nso a wɔgyina so de kyerɛ asɛmfua “Highlife” mu no nso baako ne deɛ ɛda adi wɔ Nketia ne Amoaku nnwuma mu. Wɔkyerɛ nnwom a wɔwɔ saa su a wɔka ho asɛm no bi ne E.T. Mensah nnwom. 

## Baabi a Menyaa Mmoa Firiiɛ
Asafo Dwom

Asafodwom yɛ  Akanfoↄ nwom a wↄto no ↄko berɛanaa  aniberɛ aba. 

## N'abↄseɛ
Asɛmfua  firi fante mu  Asa yɛ asɛmfua  a ɛgyina hc ma ↄko dodoↄ kabea.  

## Berɛ a Wↄto Asafodwom/Asafo dwom
Wↄ Akan man  mu no, asafo dwom di dwuma titire wɔ ahensie, ahentuo, ne ɔberempɔn bi ayiyɛ mu. Mpo obi  yera na wɔrekɔhwehwɛ no a, wɔtumi to asafo dwom. Ↄmaeɛ mfatoho bi faa kwan a Kambafoɔ  a wɔfiri Kenya no fa so de dwontoɔ hoahoa ɔberempɔn bi berɛ a wayɛ adekɛseɛ bi. Saa mfatoho  yi ne n'adwenkyerɛ a ɛfa asafo dwom ho a yɛadi kan aka no wↄ twaka sɛ, yɛhwɛ kambafoɔ deɛ  yi a, ɛnyɛ obi a wako adi nkonim nko na wɔto saa asafo dwom yi hoahoa no. 

Yɛba akanfoɔ  asafo dwom toɔ mu a, Akanfoɔ wɔ akofoɔ bebree a wɔde wɔn  gu akuo akuo mu. Ekuo biara wɔ ɔno ankasa nneyɛɛ bi a ɛda nso firi akuakuo nkaeɛ no deɛ ho.  Wɔn tweneka, ne sɛdeɛ wɔnwono wɔn nnwom mu nsɛm no nyinaa da nso firi afoforɔ deɛ ho.  Nnɛ yi, woka Fante fam a, saa asafo akuakuo yi da so wɔ hɔ a, wɔdi afahyɛ ne  dwumadie atitire mu akotene pa ara.  Saa asafo yi mu mma yɛ mmarima akantinka a wɔwɔ  baanodani. Ↄkyerɛ mu a, wɔn baanodani no abodin ne frankaatufoɔ. Sɛ wɔredi wɔn dwuma  biara a, saa frankaatufoɔ yi taa kuta frankaa no. Ɔfiri hɔ a, wɔwɔ aboafoɔ a wɔboa no sɛ  n'abadiakyirefoɔ. Abadiakyirefoɔ no bi ne asafo kyerema a ɔyɛ twenekafoɔ no nyinaa  baanodani. Ɔno na ɔkanyan akofoɔ no nyinaa. Afei, wɔsan wɔ nnawunta-bɔfoɔ a ɔno na ɔde  nnawuta gyina mu berɛ a wɔreto asafodwom. Deɛ ɛdi soɔ yi yɛ Apagyafoɔ a wɔwɔ Fante fam  asafo nnwom no mu baako  .

## Asafodwom ho Mfasoɔ
Asafodwon kayan akofoɔ. Sɛ wɔrekɔ ako na sɛ wɔto asadwom a, ɛde nkanyan soronko bi ba akofoɔ no mu. Wɔnya ahoden foforɔ ne nkuranhyɛ bi.  Akono mpo no, ekuo be asafodwom tumi bɔ wɔn atamfo hu. Wei ma wɔtumi di wɔn atamfo so nkunim . 

Wɔde gyegye wɔn ani. Asafo dwom wɔ asa soronko bi a wɔde sa. Berɛ a dwumadie bi rekɔ so no, sɛ ebia ahensie, ayiyɔ, afahyɛ ne dwumadie a aka bi ase no, wɔtumi to asafo dwom sa asafofoɔ asa de gyegye abadwafoɔ ani. Wɔtumi koraa yɛ bi te sj akansie .

## Baabi a Menyaa Mmoa Firiiɛ
Adwuma Nnwom

Adwuma nnwom ye nnwom a Akanfoɔ to berɛa wɔreyɛ adwuma 

Ɛfiri tete berɛ mu bɛsi nnɛ na nkorↄfoɔ ayɛ nnwuma wɔ akuakuo mu. Sɛ woba Akan man mu a, nnwuma ahodoɔ a yɛn nananom de gyaa yɛn no mu fa kɛseɛ no ara yɛ nnwuma a yɛyɛ no akuokuo mu. 

Ɔkyerɛ mu sɛ, nnwuma wɔtaa yɛ no akuakuo mu no bi ne sɛ ɛbinom rekwan tabono wɔ nsuo so, wɔrehwane aburoo, wɔretwe hyɛma abɛsi nsuo ano, wɔremunimuni dunsini ne deɛ ɛkeka ho. Ɔkyerɛ sɛ, Yei kyerɛ sɛ, adwuma no den a ɛyɛ ne nkabom a ɛhia sɛ wɔde adwuma no nti wɔn nyinaa nya atenka bi a wɔde to dwom no berɛ korɔ mu. Afei, nnwom no nhyehyɛeɛ gyina ahokeka a wɔde yɛ adwuma no so .

## Adwuma Nnwom ho Nhwɛsoɔ
Adwuma mu nnwom no bi ne atoonodwom. Atonodwuma nso yɛ Akanfoɔ nnwuma no mu baako. Sɛdeɛ Akanfoɔ nnwuma ahodoɔ si teɛ no, nnwom mpa mu ɛsiane sɛ ɛno na akanyan odwumayɛni no ma no nya ahoɔden de kɔ so yɛ adwuma no. Atonodwuma yɛ wɔn a wobobɔ nnade so no. Ne saa nti wɔfrɛ wɔn a wɔyɛ saa adwuma yi sɛ atomfoɔ. Atonodwom yɛ nnwom bi a ɔtomfoɔ bi to anaa wɔto de ma ɔtomfoɔ ma no nkanyan de toa n’adwuma so a ɔnte brɛ. Wɔto bi nso de kyerɛ nneyɛeɛ a ɛkɔ so wɔ atono adwuma no mu. Atonodwom yi bi na ɛdi so yi: 

Hwɛ deɛ ɔtomfo bi reyɛ

Hwɛ deɛ ɔtomfo di reyɛ

Ɔrebɔ ne dade so oo

Pan! Pan! Pan!

## Adwuma Nnwom ho Mfasoɔ
Ɛma adwumayɛfoɔ ani gye. Nnwom no bi anika a ɛyɛ nti, adwontoɔ no to a ɛma wɔnya ahomeka ne ahokeka soronko de yɛ addwuma. Sɛdeɛ nnwom no bi so teɛ nti, admayɛfoɔ to a wɔn ani nha. Wɔtumi nso de di agorɔ.  Abɔfodwom sei, kane a na abɔfoɔ bom kɔ ahayɔ no, sɛ wɔkɔ na wɔnya nam akɛseɛ akɛseɛ a, wɔbɛduru fie a, wɔto adwuma nnwom de gye wɔn ani. Yei kyerɛ sɛ, ɛrekame ayɛ sɛ abɔfodwom nso yɛ adwuma nnwom no bi. Odwumayɛni bi nso wu a, wɔtumi to wɔ n'ayie ase.

## Baabi a Menyaa Mmoa Firiiɛ
Ebenezer Kwaku Addo

**Ebenezer Kwaku Addo** (wɔwoo no 13 May 1987) yɛ Ghana amammuifoɔ a ɔyɛ Ghana man a ɛtɔ so nnan no mmarahyɛ bagua a ɛtɔ so nkron a ɔgyina Asutifi North (Ghana mmarahyɛ bagua mantam) ananmu wɔ Ahafo Mantam mu Ɔyɛ National Democratic Congress no muni . 

## Amanyɔsɛm

### 2020 Ghana amansan abatoɔ
Addo sii akan wɔ Asutifi mmarahyɛ bagua atenaeɛ no so wɔ National Democratic Congress tekiti so wɔ afe 2020 Ghana amansan abatoɔ no mu nanso ɔdii nkoguo wɔ abatoɔ no mu wɔ Patrick Banor a ɔfiri New Partriotic Party no mu a ɔnyaa 16,452 a ɛne 46.75% yɛ pɛ. 

### 2024 Ghana amansan abatoɔ
Addo sii akan wɔ Asutifi North (Ghana parliament constituency) wɔ Ahafo Mantam mu wɔ National Democratic Congress tekiti so wɔ afe 2024 Ghana amansan abatoɔ no mu na ɔdii nkonim a 18,584 gyina hɔ ma 56.67%. Ɔdii nkonim wɔ abatoɔ no mu wɔ New Patriotic Party kandifoɔ Patrick Banor a ɔnyaa abatoɔ 14, 207 a ɛne 43.33% yɛ pɛ.
Tunisia's efforts to reclaim Carthaginian heritage

*Wɔatwerɛ nsɛm wei wɔ *'Asante Twi** mu'' 

**Tunisia's Efforts to Reclaim Carthaginian Heritage''' gyina hɔ ma nhyehyɛeɛ a ɛrekɔ so a Tunisia aban, amanaman ntam ahyehyɛdeɛ, ne ɔmanfoɔ akuo reyɛ de abɔ Carthage, tete kuro a edii dwuma titire wɔ Mediterranea mantam no abakɔsɛm mu no ho ban, na ɛda so ara yɛ ɔman no ahantan ho sɛnkyerɛnneɛ ma Tunisia. 

## Ɛho nsɛm
Carthage, a bere bi na ɛyɛ Mediterranea mu adwadie ne amammerɛ kuro titire no abɛyɛ tete nnoɔma a wɔatutu fam ahunu wɔ nnɛyi Tunis mpɔtam. Carthage amamfõ no yɛ ɔman ahantan ne Tunisianfo amamfõ no fapem. Carthage agyapadeɛ no da adi wɔ Tunisia kasa, amammerɛ, atetesɛm, ne amammerɛ mu dwumadie ahodoɔ mu, a wɔtaa di tete amammerɛ no ho afahyɛ. 

## Ahobammɔ ne Nsiesie Mmɔden
Tunisia abɔ mmɔden kɛse sɛ wɔbɛkora Carthage agyapade so na wɔasan de asi hɔ. N'adwuma titire ne Carthage National Museum ne ne mpɔtam hɔ nneɛma a wɔsan siesiee no, a amanaman ntam adwumayɛfo te sɛ European Union ne France dwumadibea a ɛhwɛ nkɔso so boaa wɔn. Saa nhyehyɛe yi botae ne sɛ wɔbɛyɛ tete nneɛma akorae no mu nneɛma foforo, wɔbɛboa ahɔho a wɔbɛba hɔ no, na wɔde abakɔsɛm mu nneɛma aka akwan a wɔfa so kɔ nsrahwɛ ne nhomasua mu no ho. UNESCO "Bɔ Karthage ho ban" ɔsatu no, a wofii ase wɔ 1970 mfe no mfiase mu no, maa amanaman ntam akuw boom yɛɛ nhwehwɛmu, tutuu fam, na wɔhyɛɛ beae no mu den. Saa ɔsatu yi sii nsɛnnennen a ɛwɔ nkurow mu nkɔso ne agyapade ho banbɔ mu no so dua, na ɛsan sii hia a amanaman ntam nkabom wɔ Karthage ho banbɔ mu no so dua. 

## Ɔhaw ne Nnyinasosɛm a Wɔde Di Ho Dwuma
Carthage hyia nkuro a ɛretrɛw a wɔnhwɛ so ne adansi a wɔnhwɛ so, a ama wɔresɛe afie ne adan a ɛwɔ beae no ho de abɔ ne tetefo nneɛma ho ban. 6] Tunisia aban, ne UNESCO yɛɛ adwuma, de mmara a emu yɛ den baa dwumadibea no so, na wɔyɛɛ nnoɔma pii de sɛee dan no. Mmɔden a wɔbɔe no nso de wɔn adwene sii nhyehyɛeɛ a wɔde bɛhwɛ so no so, na wɔhyehyɛɛ mmeae bi a wɔhwɛ so, na wɔyɛɛ nhyehyɛe maa wɔn a wɔn ani gye ho sɛ wɔbɛkora Carthage agyapade no so bere tenten.

## Amammerɛ ne Asetena mu Nsunsuansoɔ
Karthago agyapadeɛ ho hia pa ara ma Tunisia man no manyɛ, na ɛwɔ sikasɛm mu mfasoɔ bebree. Saa beaeɛ yi nya nsrahwɛfoɔ firi wiase afanan nyinaa, na ɛma wɔnya sika na wɔboa mpɔtam hɔ nnwuma Nwomasua dwumadie ne amammerɛ ho dwumadie ahodoɔ si hia a Carthage wɔ wɔ Tunisia abakɔsɛm mu no so dua, na ɛma wɔnya ahantan ne nkɔanim wɔ Tunisiafoɔ mu. 

## Hwɛ Bio

* Carthage
* UNESCO World Heritage Site
* Cultural heritage
* Archaeological site
* Tunisia

## Mmeaeɛ a menyaa mmoa firiiɛ

Nkyekyεmu:Africa Wiki Challenge
Nkyekyεmu:2025
Ahensie

**Ahensie** yɛ amanneɛ a Akanfoɔ yɛ berɛ a ɔhene bi awu na wɔde ɔhene foforɔ rehyɛ n'anan .

Ahensie yɛ adeɛ a ɛho hia yie, ɛfiri sɛ ɔman biara wɔ wura. Saa nti ɔman biara hia wɔn wura a ɔbɛhwɛ wɔn so ama biribiara atɔ yie. Ɔman biara mpɛ sɛ nananom agyapadeɛ wɔde nyansa ne wɔn akokoduro apɛ agya wɔn nsa akɔ baabi basaa nti ɛtwa sɛ wɔnya obi a ɔfata a ɔbɛtumi abɔ ho ban yie. Yeinom berɛ biara ɛtwa sɛ wɔbɛnya obi a ɔbɛsi wɔn nananom anan mu wɔ agu nsa ama akonnwa no aduane asrɛ nkwa afiri Onyankopɔn hɔ ama wɔn 

## Akan Ahensɛm Nnidisoɔ
Wɔakyekyɛ akanfoɔ tumidie mu. Wɔhyɛ aseɛ firi nketewa mu kɔ akɛseɛ mu. Yɛfiri nkitiwa mu rekɔ akɛseɛ mu a, yɛwɔ Dikuro. Adikuro no na wɔhwɛ nkuro nketewa anaa nkuraa so. Wɔnyɛ nkuro no so na mmom ɛnyɛ wɔn dea. Wɔfiri hɔ a yɛwɔ Aberempɔn. Wɔn nso hwɛ nkuro akɛseɛ mmorɔno ahodoɔ so. Sɛ ebia, yɛba Kumasi a, Amakomhene, Tafohene, Ayeduasehene ne Sɔkɔbanhene Asɔkɔre Mampɔnhene nyinaa yɛ aaberempɔn. Afie, yɛwɔ amanhene a adikuro hyɛhyɛ wɔn ase. Asanteman wɔ amanhene binom te sɛ Ejisu manhene, Kokofu manhene,  Asante Mampɔnhene nyinaa yɛ amanhene. Ɛno akyi ansa na yɛaba ɔhempɔn no ankasa. Sɛ ebi a Asante a, ɔhempɔn no ankasa ne Asantehene. 

## Asɛmfua Ɔhene Abɔseɛ
Ɔhene yɛ obi a ne ho yɛ hene. Asekyerɛ ne sɛ, ɔyɛ obi a ɔnam akwannuasa so boa, ɔtumi wura baabiara, ɔyɛ ɔkofoɔ, na nnipa bebree nso nim no. Sɛ Ɔberempɔn bi kɔ ne nsumankyire anaa akonnwa tɔ a, wɔsi ɔhene foforɔ. Sɛ ɛkyɛ na wɔansi n'anan mu a, na ɔman no awu.

Nnoɔma a wɔhwɛ ansa na wɔapa obi sɛ ɔhene. Sɛ akonnwa bi tɔ a, adehyeɛ a wɔtumi di akonnwa no Kɔsrɛ. Ɛkwan a wɔfa so srɛ ne sɛ wɔde dwantoa fa panin bi a n'anim wɔ fɛdeɛ so kɔto ɔhemaa ne ne mpanimfoɔ anim sɛ wɔpɛ sɛ wɔdi akonnwa no. Ɔhemaa nso ne ne mpanimfoɔ booboo ho wie a, na wɔapa obi a wɔsusu sɛ ɔsɛ fata.

## Apatamtena
Wɔnya ɔhene  ananmusini a,   wɔde no kɔtena apata mu. Ɛno ne sɛ, wɔde no kɔsie baabi kyerɛkyerɛ no nneɛma a ɛsɛ sɛ ɔhene hunu nyinaa. Saa berɛ no, owu a, yɛsɛ apata abu abɔ no. Kyerɛ sɛ akonnwa no mpɛ no 

## Nsuaeɛ
Apatamutena akyiri no, wɔde no pue ma ɔsue kyerɛ ne mamfoɔ. Ɔsan so kɔsue kyerɛ ɔhempɔn a ɔrebɛhyɛ n'ase no. 

Baabi a Mmoa Firi
Nnwonkorɔ

**Nnwonkorɔ** yɛ dwom a baakofoɔ to a na wɔn a aka nyinaa agye so.

Nnwonkorɔ yɛ agorɔ anaa ɔyɛkyerɛ bi a, ɛgyina nnyegyeeɛ bi ne nsɛm bi a adi afra so.  Tweneka ne asa yɛ adeɛ a yɛrentumi nyi mfiri nnwonkorɔ mu.  Wɔn a wɔgoro nnwonkorɔ ne Akanfoɔ. Na berɛ titire a wɔtaa to nnwonkorɔ ne annwummerɛ,.  Kane no na nka berɛ a ɛhyɛn adwa no, wɔtaa to bi de gyegye wɔn ani. 

## Nnwonkorɔ ho Nhwɛsoɔ
Aburuburo ee, boaboafo, boaboa yen. 

Asuo a oda bunu mu ee e! 

Oda bunu mu oo oo! 

Obiri Nyame a onsuro biribi oo!

Na dwafoo mma, Na mese Enowaa se, 

Omma yennidi nko asunafoɔ

Ose asutifi na eho tena ye.

Sɔsɔ tia mmienu a yɛde kɔ ahabayerɛ 

Kətəkə samenakwa menni amen.

Omununkum oo! Nowaa ee!

Eno kaa sini bɛn 

## Sɛdeɛ wɔgoro nnwonkorɔ
Wɔreto a, deɛ na nka wɔyɛ ara ne sɛ wɔbɔ wɔn nsam. Nanso, sɛdeɛ ɔkyerɛ no, ɛnnɛ wokɔ mmeaeɛ bi a, wɔto to no na firikyiwa, donno, ntwene ne akadeɛ ahodoɔ gugu so.  Ɔtofoɔ no di kan kanyan agofomma no te sɛ deɛ wɔrebɛgoro adowa no ara. Na afei wɔde firikyiwa no ahyɛ aseɛ ansa na nnawunta ne penpensiwa nso aba mu 

## Twaka a ɛda Nwonkorɔ ne Adowa ntam
Nnwonkorɔ ne Adowa nyinaa yɛ agorɔ a yɛyi firi Akan amammerɛ mu a, ɛnyɛ yie. Ɛrekame ayɛ sɛ baabi a yɛto nnwonkorɔ biara no, adowa kɔ so. Deɛ ɛma wɔdi nsɛ pa ara ne sɛ, akadeɛ a wɔtaa de goro no taa yɛ pɛ. Firikyiwa, penpensiwa ne nnawunta di dwuma wɔn nnwonkorɔ ne adowa nyinaa mu. Afei nso, ne nyinaa mu no, wɔregoro a, otofoɔ no to a, na wɔagye no so. Bio, nneyɔeɛ bi te sɛ nsammɔ ne asa mpa nnwonkorɔ ne adowa mu,. Yei yɛ nokorɛ deɛ, nanso ɛnkuerɛ sɛ adowa ne nnwonkorɔ nyinaa yɛ adeɛ baako. Animdifoɔ akyerɛ wɔn adwene afa twaka a wɔsusu sɛ ɛda adowa ne nnwonkorɔ ntam. Wɔn adwenkyerɛ no gyina nneɛma bi te sɛ kwan a yɛfa so goro, berɛ yɛgoro ne akadeɛ a yɛde goro so.  Yɛhwɛ berɛ a wɔde goro a,  wɔgoro nnwonkorɔ anigye berɛ. Sɛdeɛ awaregyeɛ berɛ afahyɛ berɛ ne dwumadie ahodoɔ bi a ɛfa anigyeɛ ho. Adowagorɔ nso deɛ. Yɛgoro no dwumadie bi te sɛ ayie ase.  Deɛ ɛma wɔda nso no bi nso ne wɔn mu biara dwumadie.  Yɛgoro adowa de kyerɛ obuo a yɛwɔ ma yɛn nananom san de serɛ nkabom.  aAdowa yɛ agorɔ a wɔdi no anigye berɛ. Wode wɔn Agyekum ne Cooker adwenkyerɛ a ɛwɔ ha yi gu nsɛnneɛ ani a, ɛrekame ayɛ sɛ, aniberɛ bi wɔ adowagorɔ mu sene nnwonkorɔ. Wɔn baanu nyinaa yɛ agorɔ deɛ, nanso adowa no deɛ yɛmfa nni agorɔ. 

## Baabi a Menyaa Mmoa Firiiɛ
Abagyegyeɛ Nwom

**Abagyegyeɛ nwom** yɛ nnwom a wɔ to de gyegye abɔ fra agorɔ  anaa wɔto de deda no 

## N'abɔseɛ
Sɛdeɛ asɛmfua no ankasa nkyerɛaseɛ teɛ no, Abagyegyeɛ nnwom yɛ nnwom a wɔto ma  nkwadaa nya ahomeka na ɛma wɔtumi da. Ɛrekame ayɛ sɛ saa nkyerɛmu yi ara na nnwoma  biara ka fa abagyegyeɛ dwom ho. Abagyegyeɛ dwom akɔyɛ ne ho sɛ anansesɛm, anosɛm  kasadwini nhwɛsoɔ no mu baako a, nananom de ato hɔ agya nkyirimma. Amammerɛ biara mu  no, abagyegyeɛ nnwom yɛ kwan a wɔfa so sua amammerɛ  . 

## Botaeɛ
Botaeɛ titire a ɛtae  abagyegyeɛ dwom akyi gyina pɛ a ɔwofoɔ no pɛ sɛ ne ba no nya ahomeka deda no so. Yei ma  mmɔfra nya nkaeɛ soronko bi; mpo berɛ a wɔrenyini no nyinaa. Ɛnnɛ deɛ ɛrekame ayɛ sɛ  yɛatoto no ase. Ↄkyerɛ a, yɛbɛtumi akyɛ asɛmfua ' abagyegyeɛ dwom' borɔfoɔ “lullaby” mu  mmienu: “lull” ne “aby.” Asɛmfua no ho abakɔsɛm kyerɛ sɛ, “lulling,” ase kyerɛ sɛ wobɛdeda  obi. Ɔkyerɛ yei ase firi Sweden, German, Sanskrit, ne Dutch nsɛmfua mu. German ne Sanskrit  nsɛmfua “lulled” ne “lolati” kyerɛ “sɛ obi bɛdi biribi mu ahyɛmfire”. Ɛnna Dutch and Sweden  nsɛmfua “lolled” ne “lulla” nso kyerɛ “sɛ obi bɛyɛ nnyegyeɛ bi wɔ ne menem a ɔremmue n'ano”  anaa “sɛ obi bɛka asɛm bi a ɛmu nna hɔ”. Sɛ obi reto abagyegyeɛ nnwom a, ɔmpɛ sɛ ɛbɛyɛ dede  nti, ɛyɛ a ɔtaa to hyɛ ne menem. Afei, ɛmu nsɛm no mu ntae nna hɔ .

Wiase nyinaa nwoma a ɛfa amammerɛ mu nnwom ho no nyinaa ka abagyegyeɛ  nnwom ho asɛm. Ɛno nti na yɛdii kan kaa sɛ, abagyegyeɛ dwom di akotene pa ara wɔamammerɛ biara mu no. Yɛde deɛ animdefoↄ no aka no to nkyɛn a, nwoma bi a n'atifi asɛm ne   ka biribi fa abagyegyeɛ dwom ho asɛm. Wɔ nwoma no mu  no, Wɔakyerɛ yɛn sɛ, ne nhwehwɛmu no ho nsɛmmisa a a obisaeɛ ho anoyie no bi ma no hunu  sɛ mmaa na wɔtaa to abagyegyeɛ nnwom .

## Baabi a Menyaa Mmoa Firiiɛ
Haitian independence debt

Ɔman Haiti ne France bɔɔ apam wɔ afe 1825 mu a ɛma France hyɛɛ Haiti sɛ ɔmfa sika *150 million francs* mmɔ ntotoho ama nneɛma a France se Haiti atɔ nsa so wɔn akyi, a ɛkɔfa nkoa a ɛyɛ France dea a wɔyɛɛ ɛserɛw wɔ Haitian Revolution mu ho. Wɔhyɛɛ Haiti sɛ ɔntua sika no mu *30 million francs* afe biara mpɛnnum mu na ɔtɔɔ ka de tua biako mu. Afei wɔ afe 1838 mu, France penee so sɛ ɔbɛkyɛka sika a ɛka ho na ɛbɛyɛ *60 million francs* a ɛbɛfa mfe 30 mu atua, na sika no mu a etwa to no wɔ afe 1883 mu na wɔtuae.Ɛwom, nanso New York Times bɔɔ ho amanneɛ sɛ efisɛ wɔfaa akakade foforo nso tuae ka no, akatua a etwa to no de ma wɔn a wɔyɛɛ ka no kɔɔ so kosi afe 1947. Wɔkyerɛ sɛ sika a ɛtuaa ka no nyinaa yɛɛ *112 million francs*, na sɛ yebua ho ama sika so akɔ so a, ɛbɛyɛ *$560 million* wɔ afe 2022 mu. Nanso, sɛ sika no de yɛɛ adwuma wɔ Haiti man mu ammɔ ho ka a, ɛbɛyɛɛ sɛ ɛyɛ *$115 billion* anɔpa yi.Wɔ afe 2025 mu, France sii akuw ahwehwɛdeɛ bi a ne botae ne sɛ wɔnhwehwɛ sɛnea ka a France de too Haiti so no afa ɔman no so.

France a ɛyɛɛ tumi bio no boaa ne ho sɛ ɔbɛhwehwɛ sika fi Haiti hɔ ansa na ɔde ne ho ato so sɛ ɔpene so sɛ Haiti yɛ ɔman a ɔwɔ ne ho. Na ɛyɛ nketenkete a na ɔde sika na ɛkyerɛ asomdwoe no. Wɔde saa krataa no brɛɛ Haiti wɔ afe 1825 mu, mfe duonu baako akyi a Haiti kae sɛ ɔne ne ho yɛ ɔman wɔ afe 1804 mu.Ɛwom sɛ mmusuɔ ahorow bebree sii wɔ France akyi (te sɛ July Revolution, French Revolution a ɛbaa afe 1848, ne Paris Commune), nanso aban a ɛto so da so ara—sɛ ɛyɛ tumi a ɛwɔ kɛse, ahemfo tumi anaa aban a nnipa na wɔpaw wɔn—kɔɔ so hyɛɛ Haiti so sɛ ɔntua ka no na wɔde ahohia boaa no sɛ ɔyɛ saa.Wɔ afe 1875 mu, Haiti hiaa sɛ ɔbɛtɔ akakade bio de atua ka a ɛtɔ so a ɛyɛ deɛ ɛtwa to wɔ sika a ɔfaa no kan no mu. Na bank a ɛnyaa mfaso kɛse paa fi saa akakade no mu ne *Crédit Industriel et Commercial*.

## Baabi menyaa mmoa firiiɛ
Joey Florez

**Jose Luis Florez Betancourt** (wɔwoo no August 2, 1993), a wɔsan frɛ no **Joey Florez**, yɛ Amerikani nhomanimfo ne amammerɛ ho ɔkasatiafo.

## Akyi asɛm
Wɔwoo Florez wɔ New York City, New York, wɔ 1993 mu. Ɔyɛ Spain ne Colombia abusua mu. Florez yɛ kan Colombiani amammuifo ne ɔkyerɛwfo Oswaldo Dario Martinez Betancourt busuani.

Florez suaa adwene ne nneyɛe ho adesua a wɔde di dwuma wɔ Florida Tech sɛ obi a onnya nwiee sukuu ne forensic adwene ho adesua sɛ osuani a wawie sukuu wɔ NSU Florida. Ɔyɛ Phi Kappa Phi ne Psi Chi kuw no muni a wɔde nidi ma no, na ɔsan yɛ ahyehyɛde ahorow te sɛ Ɔman Nsɛmmɔnedifo Atɛntrenee Fekuw, Nsɛmmɔnedifo Atɛntrenee Ho Nyansahu Sukuu, ne Amerika Sɔhwɛ ne Magyae Fekuw no muni a ɔyɛ nnam. 

Wonim Florez sɛ ɔka nsɛm a ɔkae wɔ amanaman ntam ne Amerika radio a wɔbɔ amanneɛ so, ne nsɛm ho amanneɛbɔ akwan afoforo so, fa adwenemyare, nteɛso mu nsɛm, ne amammerɛ a agye din ho.

## Nsɛm a wɔde gyinaa so

## Abɔnten so Nkitahodi

* Ɔmanfoɔ wɛbsaet
* X
Kasasu

**Kasasu** yɛ adwinie bi a kasadwumfoɔ bi nam so de ɔkasa no saesae ma ɛdi mu, na ɛyɛ dɛ. Kasasu yɛ soronko firi daadaa kasa mu. Kasasu yɛ kasadwini ahodoɔ mu nnoɔma a kasadwumfoɔ biara bɛtumi agyina so de nsɛm bi ato dwa wo berɛ a wɔrepa asem no ho ntoma. Kasasu kyere nhyehyeeɛ a atwerɛfoɔ de di dwuma wɔ wɔn nwoma twerɛ mu de n'asɛm to dwa ma ɛyɛ mmerɛ ma atiefoɔ.

Sɛ wode di dwuma yie a, kasasu ahodoɔ no boa akenkanfoɔ ma wɔn ani sɔ, tumi kyerɛkyerɛ mu san pɛnsɛmpɛnsɛn atwerɛ dwumadie no mu. Kasasu tumi yɛ adeyɛdeɛ anaa akwan titire bi a, yɛde di dwuma ma yɛnya kasasu mu nsɛm na ɛsane nso kyerɛkyerɛ kasadwini mu nsɛm ma nteaseɛ da adi wɔ mu.

## Kasasu Ahodoɔ
Kasasu da soronko firi daadaa kasa mu na ɛgu ahodoɔ bebree. Kasasu tumi yɛ ɛnne nnyegyeeɛ, nsɛmfua ne ɔkasamu nhyehyɛeɛ, nsɛmfua ahodoɔ nhyehyɛeɛ ne nsɛmfua nsensaneɛ - ɔkasamu tiawa ne tenten, nsɛmfua nkabom, nnyinahoma, ntotohosɛm, tete kasa, anihanehane, abirabɔ, nsawɔsoɔ, obuo kasa, kasakoa, kasammrani, kasadɛ, mmɛbuo ne deɛ ɛkeka ho.

## Baabi A Menyaa Mmoa Firiiɛ
The Role of Museums in Repatriating African Ancestors

*Wɔatwerɛ nsɛm wei wɔ *'Asante Twi** mu''

Berɛ a na Europafoɔ di aman afoforɔ so no, wɔde Afrikafoɔ nnoɔma a wɔde yɛɛ nnoɔma foforɔ, a emu pii wɔ honhom fam mfaso anaa wɔn nananom ho nsɛm a emu dɔ no kɔtoo tete nneɛma akorae ahorow mu wɔ Atɔe Fam. Na ahyɛnsodeɛ, nnoɔma a wɔde yɛ amanneɛ, ne nnipa nnompe mpo a wɔhyɛɛ wɔn ma wɔde kɔe no ka ho. Wɔ United Kingdom nkutoo no, nananom a wɔawuwu mpempem pii da so wɔ ahyehyɛde ahorow mu. Nnwumakuw no yɛɛ adwuma sɛ nnwumakuw a wɔde wɔn ho hyɛ nnisoɔ ase no agyapadeɛ, na wɔhyɛɛ asɛm no mu den sɛ Afrika agyapadeɛno yɛ atɔe fam nnwumakuo no deɛ.

Nnoɔma a wɔsan de ma no bɛtumi ama wɔasan de honhom fam nneyɛeɛ a wɔagyae no asi hɔ na ama wɔne Afrikafo mmusua no ntam abusuabɔ asan ayɛ papa. Sɛ nhwɛso no, nneɛma bi a na ɛwɔ Bunyoro-Kitara Ahemman no mu a wɔsan de firii Pitt Rivers Tete Nnoɔma Akorae hɔ no kyerɛe sɛ honhom fam ahoteɛ kɛseɛ bi aba. Berɛ a Ghana Asante ahemman no gyee ahemfie sika kɔkɔɔ no firii [[United Kingdom]] no, wɔdii nsrahwɛ no sɛ Asantefoɔ "ahonyadeɛ, tumi, ne adwinni" a wɔsan de bae. Atɔe fam tete nnoɔma akorae retwe ne ho afiri wɔn ankasa ho a wohu wɔn ho sɛ wɔn ankasa adwumayɛfo no ho kɔ abrabɔ pa ho ahwɛfo a wɔhwɛ baabi a wofi ne wɔn a wɔfata sɛ wɔyɛ adwumayɛfoɔ no ho.

== Akoradan no dwumadie ==
Seesei tete nneɛma akorae ahorow no bɔ mmɔden sɛ wɔbɛhwehwɛ baabi a Afrika nneɛma a wɔaboaboa ano no fi bae. Germany tuaa sika pii de yɛɛ nhwehwɛmu wɔ baabi a wɔfiri baeɛ ho, na wɔhyehyɛɛ nneɛma a ɛwɔ hɔ wɔ hɔ a wɔde kaa hɔ no ho kyerɛtohɔ.

Nhyehyɛe bi te sɛ ***Benin Dialogue Group*** no hyɛ adwumayɛ a ɛwɔ atɔe fam tete nneɛma akorae, Nigeria atumfoɔ, ne Benin Ahemfie no mu den de hwɛ ma wɔn a wɔsan ba no nya obu ne nhyehyɛeɛ pa

UK's All-Party Parliamentary Group on Afrikan-Reparations hyɛɛ sɛ wonnyae wɔn nananom a wɔawuwu no a wɔda wɔn ho adi wɔ baguam no, na wɔkaa sɛ ɛsɛ sɛ wɔsan de nidie ma wɔn a wɔayi wɔn no. Belgium's Africa Museum gyee ne ho toom sɛ ɔbɛsan de no aba berɛ a na wɔde mfe pii rehwehwɛ baabi a ɔfiri bae no.

Afrika ahyehyɛde ahorow retu mpɔn de adan a wɔasi no yiye asi hɔ a wɔde begye nneɛma a wɔaboaboa ano a wɔasan de aba no na wɔahwɛ so. Nhwɛso bi ne: Museum of West African Art (MOWAA) wɔ Nigeria, a laboratories ne storage wɔ hɔ a wɔasiesie ama nneɛma a wɔasan de aba no ne ***Edo Museum of West African Art (EMOWAA)*** a wɔasi no sɛ [[Benin Bronzes]] fie.

Nnwumakuw te sɛ Smithsonian de Benin Bronzes no asan aba, na wɔfa no sɛ hokwan a wɔde bɛhwɛ wɔn ho so na wɔatumi anya ayɔnkofa a ɛtena hɔ daa.

== Nhwɛso ahodoɔ a wɔde dii dwuma ==

* **Asante sika kɔkɔɔ ho agudeɛ a wɔde kɔ Ghana:** Sika kɔkɔɔ ne agude a wɔde kɔ Ghana no, wɔde san kɔ Ghana.
* **Benin kɔbere kɔma Nigeria:** Germany, Netherlands, ne U.S. de kɔbere kɔma Nigeria. UK nnwuma ahodoɔ no nni tumi koraa, nanso wɔrehyia nhyɛso a ɛrenya nkɔanim. Wɔreyɛ EMOWAA no de akyerɛkyerɛ mu na wɔde abɔ ho ban.
* **Nnipa nkae a ɛwɔ Belgium, UK Nhyiam''': Nhyehyɛe te sɛ HOME wɔ Belgium ne APPG-AR wɔ UK hyɛɛ abrabɔ mu nnyinaso ahorow ne nananom nkae a wɔsan kɔ wɔn man mu no ase.

## Mmeaeɛ a menyaa mmoa firiiɛ
Nkyekyεmu:Africa Wiki Challenge
Nkyekyεmu:2025
Otumfour Osei Tutu II

Otumfuo Osei Tutu II a ne din a wɔde woo no ne Nana Barima Kwaku Duah yɛ Ɔhenepɔn kɛseɛ ma Asanteman.Wɔwoo no Kotonimaa bosome ne da a ɛtɔ so nsia, afe apem ahankron ne aduonum ( May 6,1950) wɔ Asanteman mu.Ɔno ne Asantehene a ɔtɔ so du nsia wɔ Asante ahennie mu. Wɔde no sii akonnwa so sɛ Asantehene wɔ Oforisuo bosome ne da a ɛtɔ so aduonu nsia, afe apem ahankron aduokron nkron (April 26 1999). Ɔyɛ Otumfuo Osei Tutu I aseni. Na ne din na ɔde dii n’akonwa no.

## Ne Ho Asɛm
Otumfuo Osei Tutu II a ne din ankasa ne Nana Barima Kwaku Duah tɔ so nnum a ɔno ne ketewa koraa wɔ ne nuanom mu. Ne maame ne Nana Afua Kobi Serwaa Ampem II, Asantehemaa (Queenmother of Asante). Ɛfiri ne mmɔfra berɛ mu, mpo ansa na wɔrebɛwo Barima Kwaku Duah no, ɛyɛ ne wɔfa Oheneba Mensah Bonsu a na ɔyɛ Hiahene wɔ afe apem ahankron ne aduonum mmienu mu no, n’ani kuu Barima Kwaku ho yie pa ara. Ɔbɔɔ ne ho mmɔden sɛ Barima Kwaku Duah bɛnya nteteyɛ pa ne banbɔ, na wakwadare wɔ Asante amammerɛ mu.

Ne saa nti ne wɔfa maa no kɔtenaa Nana Kwadwo Aduhene II a na ɔyɛ Omanhene wɔ Sefwi Wiawso. Ɛhɔ na Barima Kwaku Duah kɔɔ ntoasoɔ sukuu (Secondary school ). Wɔ afe 1969 mu no, Barima Kwaku Duah sane baa Kumase bɛtoaa n’adesua so wɔ Osei Kyeretwie ntaosoɔ sukuu. Akyire yi no, ɔkɔɔ Nkran kɔtoaa n’adesua so wɔ Legon wɔ afe 1971 mu.

Mfeɛ mmienu akyi no, ɔtuu kwan kɔɔ aburokyiman mu (United Kingdom) kɔtoaa n’adesua so wɔ Kilburn Polytechnic. Akyire yi no, ɔkɔɔ North London suapɔn mu kɔtoaa n’adesua so, ɛhɔ na ɔkɔ yɛɛ Human Resource Development ne Public Administration.

Na berɛ a ɔbaa Ghana bɛyɛ afe 1989 mu no, ɔbiee ɔno ara nadwuma a ɛyɛ Transpomech International (Ghana) Ltd.

## N’ahensie
Nneɛma a wɔhwɛɛ so de paw Barima Kwaku sɛ ɔnmɛyɛ Asantehene berɛ a ne nua Otumfuo Opoku Ware II firii mu no gyinaa ne suban pa ne mmɔdenbɔ so.Bio, Asanteman ne ɔman Ghana nso gyee no too mu. Wɔde no sii akonnwa so sɛ Asantehene wɔ Oforisuo bosome ne da a ɛtɔ so aduonu nsia afe apem ahankron aduokron nkron (April 26, 1999). Na watena akonnwa no so bɛboro mfeɛ aduonu.

## Anisoadehunu ne Mpuntuo
Otumfuo Osei Tutu II abɔ ne ho mmɔden pii wɔ Asanteman ne Ghanaman mu. Ɛfiri berɛ a ɔbɛyɛɛ Asantehene no, wahwɛ sɛ dwumadie biara a ɛwɔ sɛ ɔyɛ fa tumidie a wɔde ama no no, wayɛ.Wahwɛ ama asomdwoe adi hene wɔ Asanteman mu. Ne titire ɛyɛ nsase ho manso ne ahennie mu twe ma mentwe nyinaa no ano abrɛ ase. 

Adanseɛ kyerɛ sɛ watumi asiesie ahensɛm ne nsase ho nsɛm bɛboro ahaanum. Wayɛ mpuntunnwuma beberee nso wɔ Asanteman mu.

## Beaeɛ A Menyaa Mmoa firiiɛ
Mmɛ

**Mmɛ** firi tete, ɛyɛ adeɛ a Akanfoɔ de di dwuma. Akanfoɔ gyedi sɛ nipa baako na ɔhyɛɛ aseɛ de mmɛ dii dwuma na ɛnam so ama abɛyɛ nnipa dodoɔ nyinaa adeɛ a wɔn nso de di dwuma. Ɛyɛ nsɛm a yɛnntwerɛ ntoo hɔ na mmom ɛyɛ anom kasadwini nsɛm a yɛde gya nkyirimma. Ɛyɛ nsɛm tiawa bi a ɛtɔ asom na yɛde tu fo.

Abɛbuo hyɛɛ aseɛ wɔ U.S man mu ne aman afoforɔ a ɛwɔ British man mu. Abɛbuo wɔ British man mu ne America man mu no ho hia na nsonsoneɛ wɔ mu. Ɛbɛ yɛ nyansa kasa a ɛmu dɔ yie a yɛn nananom tetefoɔ no nam mu no wɔn nyansa ne wɔn suahunu ne nneɛma a ɛsisii wɔ wɔn abrabɔ ahyehyɛ de agya nkyirimma.

## Mfasoɔ
Abɛbuo yɛ nsɛm tiawa bi a ɛyi nnipa adwenpo adi, atenka, atetesɛm, suban, gyedie ne nnoɔma a woafa mu. Asɛm yi yɛ nokorɛ ɛfiri sɛ, abɛbuo nnyɛ nsɛm bi a ɛwo na mmom ɛyɛ nsɛm tiawa bi nyansa wo mu na ɛtu fo. Abɛbuo ama awerefoɔ bebree ahwehwa nkyerɛaseɛ ahodoɔ wɔ mfeɛ bebree mu. Atwerɛfoɔ a wɔn ano ate wɔ Akan kasa no mu abɔ mmɔden apɛ mmuaeɛ a nimdeɛ wɔ mu afa mmɛ ho.

## Baabi A Menyaa Mmoa Firiiɛ
Okomfo Anokye Anwawadeɛ

Okomfo Anokye yɛ kɔmfo kɛseɛ a ɔbɛpuee Asanteman mu. Na abakɔsɛm kyerɛ sɛ ɔno ne nipa a ɔboa ma Asante ahennie anaa sɛ Asanteman bɛyɛɛ ɔman kɛseɛ a kuro biara antumi anni so. Ne tumi a na ɔwɔ nti na ɛmaa Asante nso bɛyɛɛ kokuroo a ɛnnɛ yi wɔahennie da so ara agye nhini. Wɔkyerɛ sɛ ɛfiri berɛ a wɔwoo no de bɛsi berɛ a ɔde baa Asanteman mu no ɔyɛɛ anwawadeɛ beberee. Mpo de kɔsi ne wu da mu no, ɔyɛɛ anwawadeɛ pii. 

## Anwawadeɛ Ahodoɔ Binom A Ɔyɛeɛ

### Sikadwa
Ɔmaa saa berɛ no ɔhene a na ɔte Asante akonnwa so, ɛyɛ Otumfuo Osei Tutu I bɔɔ dwa kɛseɛ maa nnipa nyinaa hyiaeɛ wɔ Asanteman mu. Na ɔkɔmeeɛ maa sikadwa firi soro baeɛ. Saa anwawadeɛ yi sii "Fiada". Ɛno na wɔfrɛ no "Sikadwa Kofi" no. Saa akonnwa yi ne Asanteman nkabom kɛseɛ ne ne Tumi no.

### Sekan a obiara ntumi ntu
Okomfo Anokye anwawadeɛ baako a ɔyɛɛ wɔ Asanteman mu ne sɛ ɔde sekan tuaa fam. Na nnipa pii abɔ wɔn ho mmɔden sɛ wɔbɛtu nanso wɔantumi. Ɛbɛsi ɛnnɛ yi no,sekan no da so wɔ hɔ.

### Kosua Mono
Ɔno na ɔtumi de boɔ bɔ kosua mono nanso ɛmpae.

### Kɛntɛn mu nsuo
Okomfo Anokye anwawadeɛ baako a ɔyɛeɛ a na ɛyɛ nwanwa mmorosoɔ ne sɛ, ɔde kɛntɛn aduoson nson sisii hɔ,na ɔkɔɔ nsuo guu kɛntɛn no nyinaa mu nanso nsuo no baako mpo angu fam.

### Oware
Okomfo Anokye na ɔde ne nsa yɛɛ oware wɔ abotan so a ɛnnɛ yi ɛda so wɔ Awukugua.

### Nsuo mu nanteɛ
Okomfo Anokye na ɔnantee nsuo a ɛretɔ kɛse pa ara nanso ne ho anfɔ. Abakɔsɛm kyerɛ sɛ nsuo no baako sei mpo anka ne ho.

### Ɔhyɛ nsuo ma no gyae
Abakɔsɛm kyerɛ sɛ berɛ bi a na ne manfoɔ ahyia wɔ afahyɛ ase a na nsuo hyɛɛ aseɛ sɛ ɛretɔ no,ɔhyɛɛ nsuo no maa no gyae amonom hɔ ara.

### Ɔdua borɔdeɛ twa no hɔ ara
Okomfo Anokye na ɔnoaa borɔdeɛ,duaeɛ a ɛfifirii amonom hɔ ara,maa borɔdeɛ no bereeɛ maa ɔtwaa no saa da no ara.

### Adwe fifiri abɛ
Okomfo Anokye na ɔtoo adwe peteeɛ maa ɛfifirii abɛdua maa no soeeɛ. Ɛnnɛ yi saa mmɛdua no da so ara sisi hɔ a ɛso wɔ Awukugua.

### Mfudeɛ fifiri
Berɛ a na Okomfo Anokye yɛ abɔfra na ɔne n’awofoɔ kɔɔ afuo mu maa wɔkɔduaa nnɔbaeɛ na wɔsan baa fie no, ɔka kyerɛɛ nawofoɔ sɛ mfudeɛ a wɔkɔduaa no anɔpa no afifiri enti wɔnkɔ afuom hɔ nkɔtwa. Ampa ara wɔkɔeɛ na mfudeɛ no nyinaa aso.

### Ɔyɛɛ nsutadeɛ
Okomfo Anokye na ɔmaa nsuo pue firii asase ase bɛyɛɛ nsutadeɛ.Ɛno na ɔfrɛɛ no sɛ Obosom Kwabena no.Na saa nsutadeɛ yi tumi we na asan ayɛ nsutadeɛ te sɛ Agyempansu tadeɛ a ɛwɔ Kumase no.

## Beaeɛ A Menyaa Mmoa Firiiɛ
Ayetɛ Awareɛ

Akanfoɔ wɔ awareɛ ahodoɔ beberee a wɔgye to mu. Awareɛ ahodoɔ yi mu biara wɔ nnyinasoɔ bi a ɛma wɔhu no sɛ ade pa. Awareɛ yi nyinaa wɔ mfasoɔ papa bi a ɛma no di mu, mmom, sɛdeɛ bɔnwoma bata brɛboɔ ho no nti, ɛduru baabi a ɛmu bi tumi nya sintɔ bi. Akanfoɔ awareɛ ahodoɔ no mu baako a mɛka  ho asɛm ne Ayetɛ awareɛ.

## Nkyerɛkyerɛmu
Sɛ yɛka sɛ Ayetɛ awareɛ a, ɛne sɛ wɔde ɔbaa bi rekɔ si ɔbaa foforɔ anan wɔ awareɛ ase. Sɛ ɔbaa bi wɔ awareɛ ase na ɔfiri mu a, wɔtumi kɔfa ɔbaa firi saa abusua korɔ no mu ara ma ɔbɛhyɛ deɛ wawuo no anan. Wei na wɔfrɛ no ayetɛ awareɛ no. Saa awareɛ yi, ahemfo na ɛyɛ. Wɔ Akanman mu no, wɔtaa ka sɛ wɔde ɔbaa no "atɛ" deɛ wafiri mu no anan mu.Na mpɛn pii no, ɛyɛ animuonyamhyɛ sɛ wɔbɛfrɛ ɔbaa bi sɛ ɔheneyere. Yei nti na saa akwanya no bɛda hɔ a wɔnpopo wɔn ti no.Na ɛnnɛ yi no,ɛsiane anibie ne nwomasua dodoɔ nti, saa awareɛ yi nni hɔ bio. 

## Deɛ Enti A Wɔyɛ Saa Awareɛ Yi
Wɔ Akanman mu no, na wɔyɛ saa awareɛ yi sɛdeɛ ɛbɛyɛ a efie bi a wɔaware ɔbaa bi wɔ hɔ no,awareɛ no bɛka hɔ a ɛnkɔ abusua foforɔ mu. 

## Beaeɛ A Menyaa Mmoa Firiiɛ
Mperewa Nyinsɛn

**Mperewa Nyinsɛn** yɛ nyinsɛn a ɛsi wɔ mmaa a wɔnuruu wɔn mpanin mfeɛ so na wɔanyinsɛn; ne titire bɛyɛ mfeɛ dunnum de kɔsi dunnkron (15-19) ne wɔn a wɔadi mfeɛ du kɔsi dunnum.Mperewa nyinsɛn yɛ adeɛ a ɛsi wiase afanaa nyinaa. Na ɛwɔ apɔmuden mu nsunsuansoɔ ne asetena mu ahokyerɛ ne ɔhaw.

## Apɔmuden mu nsunsuansoɔ ne ɔhaw

* Mpɛn pii no, mmaa a wɔnuruu wɔn mpanin mfeɛ so na wɔnyinsɛn no tumi nya apɔmuden mu haw bi te sɛ; mogyaborosoɔ, wɔn ho nsuo nyinaa tumi sa anaa sɛ wɔtumi wo wɔ berɛ a wɔn berɛ nya nnuruu sɛ wɔbɛwo.Bio, mmɔfra a wɔbɛwo wɔn no mu yɛ hare anaa sɛ wɔyɛ nketenkete.
* Afei nso, mmaa a wɔnyaa mfeɛ dunnum na wɔnyinsɛn no nni ahoɔden papa biara a wɔtumi de kora nyinsɛn ɛsiane sɛ wɔn ahoɔden wɔ fam.
* Bio, nyinsɛn mu haw tumi ma mmaa a wɔnyinii nnuruu wɔn mpanin mfeɛ so na wɔnyinsɛn no hwere wɔn nkwa.   Adanseɛ kyerɛ sɛ wiase nyinaa, wɔn a wɔadi dunnum de kɔsi dunson no taa hwere wɔn nkwa.
* Mpɛn pii nso mperewa nyinsɛnfoɔ tumi yɛ hahaaha. Na wɔtumi nya nkekaeɛ nso wɔ wɔn nyinsɛn mu.

## Deɛ ɛde ba

* Nnamfosɛm
* Ahokyerɛ ne ohia
* Awofoɔ a wɔnte wɔn ani nhwɛ wɔn mma yie.
* Nnipa no bi wɔ hɔ nso a wɔpɛ sɛ wɔhunu sɛdeɛ ɔbaa ne ɔbarima nhyiamudie si teɛ.
* Nnipa no bi wɔ hɔ nso a wɔnnya nkyerɛkyerɛ fa ɔbaa ne ɔbarima nhiamudie ho.

## Ɛho nsunsuansoɔ

* Ɛtumi ma ɔbaa a wanyinsɛn no gyae sukuu. Ɛtɔ da mpo a mmarima a wɔne wɔn faa saa afuro no nso tumi gyae sukuu anaa sɛ yɛyi wɔn adi firi sukuu mu.
* Mpɛn pii no, mperewa nyinsɛnfoɔ ntumi ne wɔn nnamfonom nni agorɔ. Wɔtwe wɔn ho firi wɔn nkyɛn. Na ɛba saa nso a ɛde adwendwene ne awerɛhoɔ na ɛbɛtɔ wɔn so.
* Bio, mperewa nyinsɛn de ahokyerɛ ba
* Ɛtumi ma wɔn abrabɔ yɛ basaa.

## Sɛdeɛ yɛbɛsi ano kwan

* Ɛwɔ sɛ mmabunu nya ɔbaa ne ɔbarima nhyiamudie ho nkyerɛkyerɛ.
* Ɛwɔ sɛ awofoɔ ma wɔn ani kɔ wɔn mma ho.

## Beaeɛ a menyaa mmoa firiiɛ
Elmina Castle

**Elmina Castle** a wɔsan frɛ no St. George’s Castle (Castelo de Sao Jorge da Mina), yɛ dan nwawasoɔ a ɛwɔ Elmina atɔeɛ fam wɔ ɔman Ghana mu. Portuguese adwadifoɔ na wɔsii saa dan yi wɔ afe apem ahannan ne aduowɔtwe mmienu (1482). Ɛno ne aborɔfo dan a wɔsiiɛ a akyɛ pa ara wɔ Sahara anaafoɔ fam. Ɛno nso ne dan a ɛdi kan a aborɔfo de yɛɛ nkoatɔ beaeɛ wɔ Abibirem Saharan fam.

Elmina Castle ayɛ nkaedum a ɛkae ateetee ne yaw a nnipa kɔɔ mu wɔ nkoatɔ berɛ no mu wɔ Abibirem ha.

## Abakɔsɛm

* Deɛ ɛmaa Portuguesefoɔ de sii dan yi ne sɛ, wɔde bɛyɛ beaeɛ a wɔde bɛdi wɔn sika kɔkɔɔ dwa anaa sɛ wɔde bɛkora wɔn sika kɔkɔɔ nanso akyire yi no ɛsesa bɛyɛɛ beaeɛ a wɔde nkoa gu hɔ.
* Wɔ afe apem ahansia ne aduasa nson(1637) no,Dutchfoɔ bɛgyee *castle* no firii Portuguesefoɔ no nsam a wɔtrɛɛ mu de yɛɛ nkoatɔ adwuma. Na wɔtɔ nkoa no de kɔ Brazil ne Carribean.
* Wɔ afe apem ahanwɔtwe no mu hɔ no(1800s), Britishfoɔ bɛgyee *castle* no a wɔn nso de dii nkoatɔ dwa no de kɔsii sɛ wɔtwaa nkoatɔ adwuma no mu.
* Berɛ a ɔman Ghana nyaa ne fawohodie akyire no, wɔgyaee dwuma titire a na wɔde *castle* no di na wɔde dii dwuma foforɔ koraa a ɛbi ne sukuu ne polisi nteteeɛ beaeɛ.

## Beaeɛ a menyaa mmoa firiiɛ
Anansesɛm

**Anansesɛm** nkyeraseɛ ne sɛ "Ananse  ho nsɛm". Na ɛkyerɛ Akanfoɔ kasadwini a ɛmu dodoɔ no ara da aboa Ananse suban adi sɛ; ɔdaadaafoɔ a n’ani asan ate. Ɛwom, ɛnyɛ Akan kasadwini no nyinaa na ɛde Ananse di dwuma. Anansesɛm abɛyɛ asɛmfua bi a agyina hɔ ama Akan kasadwini ahodoɔ no nyinaa a wɔde Ananse ato so sɛ ɔwɔ adwenkɛseɛ na ɔwɔ Nana Nyankopɔn su ɛno nti na ɛsɛ fata sɛ wɔde ne din to so.

Saa anansesɛm yi yɛ deɛ wɔde wɔano na ɛka, na akɔyɛ adeɛ bi a ɛtoa so firi awoɔ ntoatoasoɔ na ɛda amammerɛ, nyansa,ne anigyeɛ adi berɛ a wɔreka kyerɛ afoforɔ no. Mpɛn pii no, Anansesɛm tu nnipa fo na ɛma nnipa hunu Akanfoɔ su.

## Sɛdeɛ Anansesɛm da Akanfoɔ Honhom mu gyidie adi
Anansesɛm nam Akanfoɔ som, abosom ne gyidie binom so ma yɛhunu Akanfoɔ honhom mu gyidie. Saa ɔkakyerɛ yi da Akanfoɔ homhom mu gyidie adi wɔ akwan beberee so;

* Onyankopɔn ntam ayɔnkofa:  Mpɛn pii no wɔhunu Ananse sɛ bosom bi a nyansa ahyɛ no ma na  ɔbɛn Nyame nso. Anansesɛm dodoɔ no ara kyerɛ sɛdeɛ Ananse ne Nyame di nkitaho anaa sɛ ɔgye nyansa ne nimdeɛ firi Onyame hɔ de brɛ nnipa.Wei kyerɛ Akanfoɔ gyidie a wɔwɔ wɔ Onyame mu sɛ Ɔno na ɔbɔɔ ɔsoro ne asase nanso ɔne nnipa daadaa nkitahodie no wa.
* Ɛgyina hɔ ma Ahonhom ne Abosom: Anansesɛm taa da abosom nketewa adi (Abosom) ne ahonhom a ɛdi dwuma wɔ nnipa ne Onyame ntam. Saa ahonhom yi bɔ nnipa ho ban, na Anansesɛm kyerɛ obuo ne nidie a nnipa de ma saa ahonhom yi.
* Wɔde Asase Yaa di dwuma: Anansesɛm beberee mu no, wɔde nidie a ɛsɛ ma Asase Yaa. Wɔgye di sɛ ɔbɔ nnipa ho ban.  

## Anansesɛm Mfasoɔ

* Ɛda Akanfoɔ amammerɛ adi.
* Ɛde anigyeɛ ba.
* Anansesɛm de nkabom ba ɛnkanka berɛ a nnipa ahyia na wɔretie no.
* Ɛbɔ Akan kasa ho ban.
* Anansesɛm ma Akan kasadwini no tena hɔ.
* Anansesɛm ma nnipa sua nyansa ne nimdeɛ.

## Beaeɛ A Menyaa Mmoa Firiiɛ
Akanfoɔ Awareguo

**Akanfoɔ Awareguo** Awareguo ne sɛ mpaninfoɔ nam ɔkwan bi so de ntetemu ba ɔbaa ne ɔbarima bi a mmerɛ bi a atwam no, wɔnam amammerɛ ne amanneɛ kwan so kaa wɔn bɔɔ mu sɛ ɔyere ne okunu no. Sɛ nteaseɛ anyɛ adwuma wɔ awarefoɔ no ntam a, saa berɛ yi na wɔgu awareɛ no. Na sɛ ɔbarima no pɛ sɛ ɔgye Tiri-adeɛ no nso a, wɔhwɛ sɛ ɔbaa no bɛtua ama no. Sɛ ɛtɔ dabi a, ɔbaa no tumi srɛ nwaesoɔ.

## Awareguo nkyerɛmu
Mpaninfoɔ bu bɛ bi sɛ, "Awareɛ gu nkuro". Akanfoɔ kyerɛ ɛbɛ yi mu sɛ, wɔngu awareɛ basabasa. Ansa na Akanfoɔ bɛgu awareɛ no, gye sɛ wɔatena ase ama obiara abɔ ne nkuro na wɔapɛnsɛpɛnsɛm mu yie ahunu deɛ wɔde asɛm no bɛto. Wɔgye mpata ma deɛ ɔdi bem no. Ɛwɔ Akanfoɔ awareɛ mu no, wɔbu nkonta hwɛ sɛ obiara bo adwo na ɛka biara nna wɔn ntam. Sɛ ɔbaa na ɔregyae awareɛ a, ɔde barima no nsa kɔma no.

## Deɛ wɔgyina so gu awareɛ

### Ɔbarima no fam

* Wiakyerɛ: Sɛ ɔbaa no bɔ adwaman na ɔkye no a, ɔbarima no tumi gyina so gyae no awareɛ.
* Nnakame: Sɛ ɔbaa no taa de ne ho kame ne kunu a, ɔbarima no tumi gyina so gyae no.
* Bukyia (Mukyiasonandie): Sɛ ɔbaa no fa ɔbarima no ho nipa a, ɔbarima no tumi gyina so gyae no.

### Ɔbaa no fam

* Sɛ ɔbarima no dɔ benada,ɔbaa no tumi gyina so gyae awareɛ.
* Nsekuro/kɔnkɔnsa: Sɛ ɔbarima no wɔ saa suban yi a, ɔbaa no tumi gyae no.
* Akwadworɔ nso tumi ma ɔbaa gyae awareɛ.
* Nsanom

## Sɛdeɛ wɔgu awareɛ
Wɔ Akanman mu no, ɔbarima na ɔde hyire no bɛba. Wɔde hyire no gu ɛdwono ahaban so. Ɛdwono ahaban no kyerɛ sɛ, deɛ wɔagyae no awareɛ no nkɔfefɛ baabi a ɔbɛkɔ no,na kyerɛ sɛ ɛyɛ nhyira ɔkwan bi so. Ɔbarima no de hyire no ma ne nuabaa ma ɔde srasra ɔbaa no abasa benkum so a ɛkyerɛ sɛ awareɛ no mu atete koraa. Na sɛ wɔhunu sɛ ɔbaa no ne ɔbarima foforɔ bi hyehyɛ hɔ berɛ wɔayɛ saa amanneɛ yi a, ɔnni fɔ wɔ kwan biara so. Ɛsɛ sɛ ɔbaa no a wɔregu no hyire no tua sika kakra ma n’akumaa a ɔregu no hyire no.Ɛno na wɔfrɛ no "hyire-kokɔ" no. Abadwafoɔ no ma afaanu no tua sika de si awaregyaeɛ no so gyinaeɛ. 

Afei wɔtu nsa gu so de tete ahokafoɔ baanu no ntam korakora. Abadwafoɔ no mu biara nni ho kwan sɛ ɔware saa ɔbaa no. Na ɛwɔ sɛ ɔbaa no tumi tena ase kɔpem adaduannan, hwɛ sɛ ebia, nyinsɛn biara nni hɔ ansa na watumi de ne ho ama ɔbarima foforɔ.

## Beaeɛ a menyaa mmoa firiiɛ
Kakaiku Concert Party

**Kakaiku Concert Party** yɛ kuo a ɛbɛgyee din yie pa ara wɔ ɔman Ghana mu bɛyɛ afe apem ahankron ne aduonum (1950s) berɛ no mu. Ɛyɛ kuo a na wɔn dwuma titire a na wɔdi ne nwontoɔ. Wɔkɔ nkuro so bɔ dwa kɔto nwom ma nnipa bɛhwɛ wɔn. Nanso akyire yi no wɔde ahwɛgorɔ bɛkaa wɔn nwontoɔ no ho. Enti sɛ wɔbɔ dwa sɛ wɔredi wɔn dwuma a, wɔto nwom no kakra a na wɔde ahwɛgorɔ no nso atoa so. Na saa ahwɛgorɔ a wɔde kaa wɔn nwontoɔ no ho no maa wɔbɛgyee din pa ara wɔ ɔman Ghana ne aman ahodoɔ so. 

## Kuo no abakɔsɛm
Opanin a ne din ne Moses Kwaku Oppong na ɔtee kuo yi.Na n’adwuma titire a ɔyɛ ne nsankubɔ ne nwomtwerɛ.Akyire yi ansa na ɔde mpasere bɛkaa n’adwuma ho.Na nnipa ani gyee ne nwom ho ɛsiane abɛbuo ne nsɛm a ɔka wɔ ne nwom mu nti. 

Wɔwoo M.K Oppong  Ahinime bosome mu ne da a ɛtɔ so mmienu afe apem ahankron ne du nsia (2nd October,1916) wɔ Aboɔso, a ɛwɔ atɔeɛ mantam mu. Ɔkɔɔ sukuu kakra nanso ɛsiane ahokyerɛ nti ɔgyaeɛ wɔ afe apem ahankron ne aduasa mmienu (1932).Saa  berɛ no adwuma a na ɔyɛ ne sɛ na ɔtu sika kɔkɔɔ. Ɛnfa ho ne ahokyerɛ a na ɔwɔ mu no, saa berɛ no na ɔde suaa nsankubɔ. Na ɛnam so maa ɔbɛyɛɛ nwontoni kɛseɛ gyee din.Ɛno nti ɔno ara tee ne nwontoɔkuo wɔ afe apem ahankron ne aduonum nnan (1954).Sika ne mfasoɔ a ɔnya firii kuo no mu no na ɛma ɔyɛɛ kuo no sɛ *concert party.* Ɔfaa nsakubɔfoɔ mmienu kaa ne ho,nwontoni baako, twenebɔfoɔ baako ne akasaani baako. Kuo no ahwɛgorɔ a ɛdi kan a ɔyɛeɛ no sii wɔ Aboɔso. Na ɔde ɛhɔ yɛɛ n’asoeɛ. Mpɛn pii no wɔyɛ wɔn ahwɛgorɔ no wɔ fitwahyia mu anaa sɛ badwa mu. Na obiara a ɔpɛ sɛ ɔkɔhwɛ bi no, tua sika ansa na wɔatumi akɔhwɛ bi.

Nnipa gyee Kakaiku kuo no too mu na ɛno hyɛɛ M.K Opppong nkuran ma ɔtee kuo no baako kaa ho a ɔde edin Kakaiku no ara too so wɔ afe apem ahankron ne aduonsia nson (1967).Enti ɔbɛnyaa Kakaiku I ne Kakaiku II. Kakaiku I no dii wɔn dwuma wɔ Nkran ne ne mpatamu,ɛna Kakaiku II no nso dii wɔn dwuma wɔ atɔeɛ mantam mu.

## Beaeɛ a menyaa mmoa firiiɛ
Akonedi Bosom

**Akonedi bosom** yɛ bosomkɛseɛ baako wɔ ɔman Ghana mu. Bosom no asɔneɛ so ɛwɔ Lartey Kubease wɔ apueɛ mantam mu. Ɛyɛ kɔmfobaa Adwo Anima na ɔtee saa asɔneɛ no. Na ɛyɛ bosomkɛseɛ ma Larteyfoɔ. Ɛwom ɛwɔ Lartey nanso nnipa firi mmea ahodoɔ kɔpɛ mmoa wɔ hɔ. Akonedi bosom yɛ bosom a mmaa nko ara na ɛkɔm. Ɔyɛ bosom nso a ɔdi ma mmaa ne mmɔfra titire.

## Abakɔsɛm
Abakɔsɛm kyerɛ sɛ abaayewaa bi a ne din de Nedi na wɔhyɛɛ no maa no waree ɔbarima a na ɛnfiri ne pɛ mu. Na ɔne ɔbarima no tenaeɛ maa nyinsɛn baeɛ. Enti ɛduruu berɛ sɛ ɔrekɔwo no na ɔwuiiɛ. Na wɔgye di sɛ saa ɔbaa no saman na ɛbɛwuraa Adwo Komfoɔ no.Ɛno na ɛmaa wɔnyaa din "Ako-Nedi" no. Nedi honhom no kaa ne ho ntam sɛ ɔbɛboa obiara a wɔhyɛ no ma ɔyɛ adeɛ a ne bo ndwo so sɛ ɔbɛyɛ. Ne saa nti,ɔboa abaatan, mmɔfra ne obiara a ɔhia fawohodie.

Akonedi bosom no yɛ ɔbaa a ne din ankasa ne Nana Akonedi Adwo. Akonedi asɔnneɛ awɔ hɔ bɛyɛ afe apem ahanwɔtwe no mu?(1800s) wɔ Lartey-Kubease. Na ɔda ne ho adi benada.

## Ne su

* Sɛ honhom no bɛhyɛ deɛ ɔsom bosom no mu a, ɔka kasa a wɔfrɛ no Guan.
* Ɔda ne ho adi ahomakye nɔnmmienu.
* Akɔmfoɔ a wɔkɔm no no nhyɛ mpaboa.
* Wɔtete akɔmfoɔ no mfeɛ mmiɛnsa ansa na wɔakɔm.
* Akonedi bosom no nntu kwan ntra Lartey hyeɛ so.

## Ne dwumadie titire

* Akonedi dwuma titire a ɔdi pa ara ne sɛ ɔboa ma nnipa nya wɔn fawohodie.

* Ɔma abonyini tumi wo.
* Ɔtumi boa ma obi di bem wɔ kɔɔto.
* Ɔsa nyarewa ahodoɔ.
* Awareɛ mu nsɛm.
* Ɔboa nnipa wɔ adwumasɛm mu.

## Akannifoɔ
Akannifoɔ a wɔdii kan som Akonedi bosom no ne;

* Adwo Anima Komfoɔ: ɔno ne bosom no farebaeɛ. Ɔno nso na ɔde bosom a ɔdi ako baeɛ (war deity) ne Adade Kofi a na ɔyɛ Aknonedi abrafoɔ.
* Nana Akua Oparebea
* Nana Yaa Opare
* Nana Ama Ansaa ( ɔno ne kɔmfoɔ a ɔsom Akonedi seisei).
* Nana Yao Opare Dinizulu ( Ɔno ne nipa a ɔtee Akonedi asɔnneɛ no bi bi wɔ aburokyiman mu wɔ afe 1965 mu)

## Abosom Ahodoɔ A Ɛhyɛ Akonedi Ase.

* Asuo Gyabi ( ɔno ne bosom a ɔdi kan a wɔde no kɔɔ amanɔne- United States)
* Nana Adade Kofi.
* Nana Esi Ketewa.
* Kwasi Kramo.
* Tigare.

## N’akyiwadeɛ

* Akonedi bosom no kyiri ɔbaa a wabu ne nsa.
* Akonedi bosom no kyiri nwa ne bese.
* Wɔn a wɔsom Akonedi bosom no nni aburo aduane benada ne Fiada.
* Akonedi bosom no kyiri prako.
* Wɔn a wɔsom Akonedi bosom no mforo lɔre.
* Akonedi bosom no kyiri kanea.

## Beaeɛ a menyaa mmoa firiiɛ
Lake Bosomtwe

**Lake Bosomtwe** yɛ nsutadeɛ kɛseɛ pa ara wɔ ɔman Ghana mu a awɔ hɔ bɛboro mfeɛ ɔpepem.Ɛyɛ nsutadeɛ a ɛso pa ara a ne tenten mu bɛyɛ kilomita du akyiripɔ nnum(10.5km) na ɛmu tenten nso bɛyɛ mita aduoson nwɔtwe(78m).Saa nsutadeɛ yi wɔ ankaase wɔ Asante mantam mu.Ɛyɛ nsuo a ɛho asɛm no yɛ deɛ ɛyɛ nwanwa kakra.

## Abakɔsɛm
Asante abakɔsɛm kyerɛ sɛ, afe apem ahansia aduanan nwɔtwe (1648) mu na wɔhunuu saa nsutadeɛ yi. Na wɔkyerɛ sɛ bɔfoɔ bi a ne din de Akora Bompe a ɔfiri kuro bi a wɔfrɛ hɔ Asaman  na ɔkɔɔ wuram kɔhunuu ɔtwe. Na ɔtoo aboa no tuo nanso aboa no anwu, enti ɔdwa guu ɔtwe a na wapira no so pɛɛ sɛ ɔbɛnya no akye no. Ɔdwa guu aboa no so saa no, aboa no yera kɔtɔɔ nsuo ketewa bi mu a bɔfoɔ Bompe gyidi sɛ ɛyɛ nsuo nwawasoɔ yi na ɛgyee aboa no. Enti ɔtenaa saa beaeɛ hɔ na ɔtoo ɛhɔ hɔ din sɛ "Bosomtwe"(asekyerɛ ne sɛ "ɔtwe nyame").

Abakɔsɛm kyerɛ sɛ, faako a nsutadeɛ yi da no bɛyɛɛ manso kɛseɛ wɔ Asantefoɔ ne Akyemfoɔ ntam nanso Asantefoɔ tumi bɔɔ wɔn ho mmɔden gye bɛkaa wɔn ahennie ho. Na wɔne Akyemfoɔ ntɔkwa no mu no, Asantefoɔ a wɔwuwuu wɔ mu nyinaa no, wɔsiee wɔn wɔ nsutadeɛ no ho.Ɛno nti wɔamma kwan anma obiara anyɛ kuadwuma wɔ saa beaeɛ hɔ nyinaa.

Akuraa biara a ɛbɛn ɔtadeɛ yi ho no wɔ ne bosom ne n’asɔnneɛ. Ɛwom akyire no, Kristosom bɛhyetaa mpatam hɔ nanso nnipa no beberee wɔ hɔ a wɔda so ara kura wɔn gyidie mu, ɛnkanka berɛ a ɛmu yɛ den mu anaa sɛ wɔrehwehwɛ ayaresa.

Ɛnnɛ yi, nnipa bɛyɛ mpem aduonu mmiɛnsa na ɛte nkuro aduonu nson a atwa nsutadeɛ Bosomtwe ho ahyia. Nsuo yi abɛyɛ bosom ma nnipa pii a wɔkɔ hɔ kɔbɔ mpaeɛ anaa sɛ wɔkɔpɛ banbɔ ne nhyira.

## N’akyiwadeɛ

* Ɛyɛ akyiwadeɛ sɛ wode dadeɛ anaa sɛ adeɛ biara a wɔde dadeɛ ayɛ bɛka nsuo no. Ɛnam saa gyidie yi nti, wɔnyɛ kodoɔ a wɔde dadeɛ ayɛ na mmom wɔde nnua na ɛyɛ wɔn kodoɔ.
* Ɛyɛ akyiwadeɛ sɛ wobɛyi nam wɔ nsuo no mu Kwasiada.
* Wɔnkɔ afuo mu wɔ nkuro a atwa nsuo no ho ahyia nyinaa ɛda Benada.

## Beaeɛ a menyaa mmoa firiiɛ
Nkyekyεmu:Asante Mantam 
Nkyekyεmu:Kumase
Asante ne Gyaman Ntɔkwa

Asante ne Gyaman ntɔkwa yɛ ntɔkwa ahodoɔ a ɛsii wɔ Asante ne Gyaman ahennie mu; Akanfoɔ nkuro ahodoɔ a ɛwɔ ɛnnɛ ɔman Ghana mu ne *Ivory Coast*  na ɛkoo saa ntɔkwa yi. Ɛyɛ ntɔkwa a na ɛnyɛ ntɔkwa ketewa koraa. Saa ntɔkwa yi yɛ ntɔkwa a wɔkoo no ahodoɔ ahodoɔ a na wɔntwa so da.

## Ntɔkwa No Abakɔsɛm
Ntɔkwa no ankasa a ɛdi kan no sii wɔ 1740 de kɔsi 1741 mu, na ɛno na Asantefoɔ ko dii Gyamanfoɔ so sɛe wɔn nkuro ahodoɔ maa wɔbɛkaa kakraa bi. Adeɛ tirie a ɛde ntɔkwa no baeɛ ne dwadie ne ahensɛm ɛsiane Asantefoɔ gye a wɔgyee nneɛma nyinaa bɔɔ soɔ no nti: ɛbi te sɛ Asantefoɔ suae Gyamanfoɔ so sɛ wɔate sɛ Gyamanfoɔ ayɛ Sika Dwa a ɛwɔ tumi na ɛso sene Asantefoɔ deɛ no. 

Ɛnfa ho ne Asantefoɔ ha a wɔhaa Gyamanfoɔ no, Gyaman man no tumi tuu mpɔn wɔ dwadie mu bɛyɛ mfirinhyia ɔha a wɔne *Sultan Kong* mpo nyaa nsawɔsoɔ. Na saa nkabom a wɔne *Sultan Kong* nyaeɛ no bɔɔ Asante hu kakra.

Ankyɛ, wɔsan de ntɔkwa foforɔ hyehyɛɛ so wɔ afe 1818 de kɔsi 1819 mu berɛ a na Asantehene Osei Bonsu te akonnwa so no.Na saa ntɔkwa wei no kɔyɛɛ akansie a ɛno nso Asantefoɔ dii Gyamanfoɔ no so.

Asantefoɔ ne Gyamanfoɔ ntɔkwa yi gyina tumidie, ne deɛ ɔpɛ sɛ ɔnya tumi wɔ dwadie so ne sɛ wɔbɛnya tumi wɔ Akanfoɔ nkuro ne nkuro a aka no nyinaa so.

## Akwan a Asantefoɔ Nam So ko dii Gyamanfoɔ So

* Nhyehyɛeɛ: Asantehene a ɛyɛ Opoku Ware I yɛɛ nhyehyɛeɛ sii Gyamanfoɔ no kwan sɛdeɛ ɛbɛyɛ a wɔrentumi ne nkuro ahodoɔ a atwa Gyaman ho ahyia bi te sɛ Banda ne Takyiman ɛnyɛ nkabɔmu. Na ɛno boaeɛ maa Asantefoɔ tumi trɛɛ wɔn ahyeɛ mu. Saa anamɔntuo yi boaa Asantefoɔ ma wɔsɛee Gyaman nkuro akɛseɛ na wɔkum Gyamanhene Abo Kofi.
* Ahyɛnsodeɛ: Berɛ a wɔkum Gyamanfoɔ hene no, wɔde yɛɛ ahyɛnsodeɛ kyerɛɛ Gyamanfoɔ, Asante tumi ne n’ahoɔden a ɛkura wɔn sɛ ɔman. Saa adeɛ a wɔyɛeɛ no de ɛhu kɛseɛ too Gyamanfoɔ so.
* Asraafoɔ adan: Berɛ a Asantefoɔ dii Gyaman so nkunim no, wɔsisii asraafoɔ dan wɔ wɔne Gyaman ntam. Na wɔgyee Gyaman fawodie firii ne nsam a na wɔntumi mpo ne aborɔfo a na wɔwɔ mpoano no no nni dwa. Na wɔhyɛɛ Gyamanfoɔ maa wɔtuaa toɔ a ɛmu yɛ du maa Asante nhemfo. Na ɛno maa Asante mu bɛyɛɛ duru wɔ sikafam na Gyaman nso baa fam koraa.

## Beaeɛ A Menyaa Mmoa Firiiɛ
Asante ne Denkyira Ntɔkwa

Asante ne Denkyira ntɔkwa yɛ ɔko bi a na ano yɛ den pa ara ɛsiane fawohodie a na Asantefoɔ rehwehwɛ afiri Denkyira hɔ no nti. Na ɛnam saa ntɔkwa yi so na ɛmaa Asante bɛyɛ ɔman kɛseɛ wɔ Akanman mu ne ɛnnɛ yi ɔman Ghana mu.

## Asante ne Denkyira

### Denkyira
Denkyira yɛ kuro a na wɔwɔ tumi pa ara wɔ tete berɛ no mu hɔ. Wɔyɛ Akanfoɔ a ɛsiane wɔn tumi ne wɔn kɛseyɛ nti, mmeaeɛ a wɔtu sika kɔkɔɔ ne dwadie nyinaa hyɛ wɔn nsa.Mpo aborɔfo dwadie a na wɔdi no mpoano de kɔsi Elmina Castle no na wɔwɔ tumi wɔ so. Na wɔwɔ tumi wɔ Asantefoɔ so a Asantefoɔ som wɔn.

### Asante
Asante nso yɛ kuro a ɛwɔ ɛnnɛ Kumasi yi. Na wɔyɛ nipakuo bi a na wɔn ani yɛ den pa ara wɔ ɛnnɛ ɔman Ghana mu. Nanso na wɔhyɛ Denkyirafoɔ ase a wɔsom wɔn.Enti ɛduruu berɛ bi sɛ wɔhia fawohodie afiri Denkyirafoɔ nsam sɛdeɛ ɛbɛyɛ a wɔn nso bɛtumi ne aborɔfo no adi dwa ne titire Sika Kɔkɔɔ dwa. Na saa fawohodie a na wɔhia na ɛde wɔne Denkyira ntɔkwa no baeɛ.

## Ntɔkwa No Farebaeɛ

* Ɛyɛ Denkyirahene Ntim Gyakari, hyɛɛ Asantefoɔ sɛ Sika Kɔkɔɔ a wɔde bɛsom no no, wɔnyɛ no mmɔho mmɔho.
* Saa abisadeɛ yi hyɛɛ Asante abufuo yie maa wɔtwitwaa Denkyirafoɔ somafoɔ no nsateaa de aboɔ kaa wɔn ho sɛ wɔnfa nkɔma Denkyirahene.Saa berɛ no na Osei Tutu na ɔte akonnwa so. Ɛno nti ɔtoo Asanteman nyinaa nkra wɔ ɔko a wɔsuae wɔ Denkyirafoɔ so no, na Okomfo Anokye nso boaa Asanteman wɔ honhom fam.

## Ntɔkwa No Ankasa

* Ntɔkwa no sii wɔ Feyiase wɔ afe 1701 mu; ɛhɔ na afaanu no hyehyɛɛ sɛ wɔbɛhyia de ntɔkwa no ahyehyɛ so. Na Asantefoɔ asraafoɔ no to hyɛɛ Denkyirafoɔ so kum wɔn pasaa.
* Ɛwom na Denkyirafoɔ wɔ akodie ankasa nanso Asantefoɔ de nkabom ne wɔn nhyehyɛeɛ na ɛko dii Denkyirafoɔ so.
* Wɔ ɔko no mu no, wɔkum Denkyirahene Ntim Gyakari berɛ a na ɔne ne yerenom te fie reto ɔware.
* Wei maa Denkyira bɛhyɛɛ Asante ase.

## Ntɔkwa no Akyi

* Asanteman bɛyɛɛ kɛse wɔ Akanfoɔ mu: ɛmaa Akanfoɔ nkaeɛ no nyinaa bɛsuroo Asanteman.
* Ɛmaa Asantefoɔ nyaa kwan ne aborɔfo dii sika kɔkɔɔ ho dwa na wɔnyaa tumi wɔ nkuro a sika kɔkɔɔ wɔ mu no.
* Osei Tutu ahennie ne Okomfo Anokye na ɛboa de Asante nkabom baeɛ maa Asante bɛyɛɛ ɔman kɛseɛ.

## Hwɛ Nso

* Asante ne Gyaman Ntɔkwa 

## Beaeɛ A Menyaa Mmoa Firiiɛ